Սև «դոմիկ», չորս պատ, խարխուլ տանիք՝ Վարդենիսի զորամասում սպանված եֆերյտոր Հովհաննես Մելքոնյանի միակ սենյակը նեղ է, փոքրիկ: Ժամանակակից էլիտար շենքերում զուգարաններն անգամ ավելի լայն են կառուցվում: 15 տարվա զինվորականը երեք երեխա է մեծացրել, ապրել է, երազել է, որ աստիճանաբար տուն կդառնա: Այնքան վստահ է եղել, որ երկու տարի առաջ նույնիսկ «թանկանոց» սառնարան է վերցրել ապառիկ՝ 300 հազար դրամ արժեքով: Կեսից ուժը չի պատել, որ վարկը փակի, բանկային տոկոսի տակ է ընկել: Եֆրեյտորին գցել են սև ցուցակ: Հիմա երկուսուկես պարտք դեռ ունի, տոկոսներով: Բայց եֆրեյտորի համար սա արդեն կարևոր չի: Հուլիսի 22-ին նրան սպանեցին: